Evttohus ● Forslag

|  |  |
| --- | --- |
| Áššis/til sak: | 003/21 Sámedikki reviderejuvvon bušeahtta 2021 |
| Lávdegoddi/komité: | Plána- og finánsalávdegoddi |
| Joavku/gruppe: | Nordkalottfolket ja Olgeš |
| Áirasa namma/representantens navn: | Toril Bakken Kåven ja Lars Filip Paulsen |

**Evttohus rievdadit sámediggeráđi evttohusa**

*Rievdadit:*

**Kapitel 4 Giella**

*Lásáhus:*

**Julevsámi profiilaskuvla– hohppos heahteveahkki**

Várrejuvvo 1.000.000 kruvnnu julevsámi profiilaskuvlla ovdaprošektii.

Riikkarevišuvdna lea almmuhan váigadis sámegiela oahpahusa raportta. (Riikkarevišuvnna hálddašanrevišuvnna sámi ohppiid rivttiin oažžut oahpahusa sámegielas ja sámegillii (2019-202)). Ii oktage aktevra árvvoštala makkár kvalitehta leš oahpus maid fállet, ja riikkarevišuvnna gávdnosat čájehit ahte čađat lea oahpaheaddjevádni, ahte oahpponeavvut leat vátnát, ja ahte vátna oahpponeavvut hedjonahttet oahpahanfálaldaga ja ahte gáiddusoahpahusfálaldaga lea hejodit organiserejuvvon.

Julevsámegiella dat lea sámegiella mas lea stuorámus hástalusat sihke giela oahpaheamis ja oahpaheamis sámegillii. Ájluovtta skuvla lea áidna skuvla mas oahpahit sámegiela ja mas oahpahuvvo sámegillii, mas lea vuosttašgiela oahpahus. Suohkan lea proseassas mas galget čilget profiilaskuvlla guhkitáiggi sisdoalu, organiserema, eaiggátvuođa, oahpahusmodealla ja ekonomalaš ja sosiála nanaguoddevašvuođa. Muhto dál dárbbašit oahpaheaddjit ja oahppit heahteveahki gielladoaimmaide.
Sámedikki oahpponeavvuid buvttadeapmi ii doala lági, ja ohppiid oahpahit ain reforbma L97 girjjiiguin. Livččii dárbu muhtima báikkálaččat virgádit mii jorgalivččii ja ráhkadivččii jietnafiillaid iešguđetge girjjiin, maid sámi oahpaheaddjit háliidivčče geavahišgoahtit.

Barggaheaddji: Sámediggi

Barggu doaimmaheaddji: Hábmera suohkan - Hamarøy kommune

*Lassin;*

**Máttasámi giella- ja kulturteama**

Várrejuvvo 1.000.000 kruvnnu johtti máttasámi giella- ja kulturteamii – ođđa prošektii.

Sámediggi prinsihpas heaittihii girjebusse, mii lei nannoseamos giella- ja kulturguoddi máttasámi guovllus. Dan dihtii dárbbaša máttasámegiella erenoamáš doaimmaid. Girjebusse lei johtti bálvalus maid ollugat máttasámi guovllus váillahit. Guovlu lea geográfalaččat stuoris, ja dan dihte dárbbaša máttasámi guovlu iešguđetge lágan doaimmaid.

Mii diehtit ahte dáža oahppogirjjiin váilot dieđut ja máhttu sámiin já sámi dilis. Máttasámi dilis leat dieđut earenoamáš vátnát. Máttasámi giella- ja kulturguvlui leat báikkálaš dieđut gielas, kultuvrras, ja servvodateallimis dehálaččat. Mánáidgárde- ja skuvlasuorggi dárbbaša eanet dieđuid báikkálaš máttasámi giella- ja kulturhistorjjás, ja dán sáhtášii ovdánahttit dákkár teamas. Girjjálašvuohta luoikkahit lea dehálaš, ja sámediggi lea virgádan sierra máttasámi girjjálašvuođa bagadeaddji ja lea dehálaš dán virggi maid čatnat teamii. Lassin galget eará giella- ja kulturdoaimmat leahkit guovddáš oassin teamas, mii galgá leahkit johtti bálvalussan máttasámi guovllus.

Barggaheaddji: Sámediggi

Barggu doaimmaha: Okta máttasámi hálddašangielddain sáhttá leahkit isitgieldan.

*Lasáhus:*
**Sámi sosiála ealáhushutkan sámegillii - ohcanvuđot ortnet**

Dása várrejuvvo 1.000.000 ru.

Mihttun: Ovddidit sámegieloahpahussii buori ja stáđis modeallaid skuvllas.

Doaibma: Ovdaprošeakta mii sárgu modeallaid sámegiela oahpaheapmái almmolaš skuvllas.

Dát ortnet galgá bovdet priváhta, organisašuvnnaid ja almmolaš instánssaid ovttasbargat ovdaprošeavttain mii galggašii biddjot almmolaš skuvlii nu ahte oahppit mat gáibidit sámegieloahpahusa ožžot albma ja nana fágalaš sámegielaid oahpahusa.

Dáin lea vejolašvuohta ohcat: almmolaš orgánain ja priváhta ealáhusoasálaččain.

*Rievdadit*

**Kapihttal 7 Ealáhusat**

*Lasáhus:*

**Sáivaguollebivdu ealáhussan- ovdaprošeakta**

Sámediggi háliida láhčit dili nu ahte sáivaguollebivdu sáhttá leahkit ealáhussan, ja dasa dárbbašuvvo ovdaprošeakta mii sáhttá čielggadit vejolašvuođaid ja hehttehusaid.

*Lasáhus:*

**Sámi innovašuvdna- ja ealáhushutkan**
Innovašuvdna ja ealáhushutkan galggašii lasihit smávvafitnodagaid kapitála háhkanvejolašvuođa nu ahte sáhttet ruhtadit ahtanuššama ja innovašuvnna. Áigumuš livččii láhččit lasi ovttasbarggu fitnodagaid gaskkas ja galggašii maid čielggadit mii hehtte ovddideami ja mo hehttehusaid njeaidit. Prográmmas maid livččii mihttun hukset kultuvrra sámi guovlluin mii ovddida ealáhushutkama ja innovašuvnna

Innovašuvdna- ja ealáhushutkanprográmma galgá earenoamážit guovdilastit birasseasti innovašuvnna. Dán sáhttá bargat go doarju ovdánahttit buktagiid, bálvalusaid dahje gávpemálle mat sestet birrasa.

Prográmma maid galgá hutkat mo ovdánahttit ruđalaš doaibmabijuid, ásahit fitnodagaide doarjjafunkšuvnnaid ja ovddidit fierpmádatduddjoma, fitnodatčohkiid ja máhttofievrrideami fitnodatsurggiid ja ealáhusaid gaskka. Sámedikki eará doaibmabijuid sáhttá geavahit dán prográmma oktavuođas.

Prošeaktaeaiggát: Sámediggi

Barggu doaimmaha: Sápmi ealáhusgárdi (Sápmi næringshage)

kr 1.000.000 jahkásaččat

*Lasáhus:*

**Eanet ealáhusgárdimat sámi guovlluin - ovdaprošeakta - ohcanvuđot**

Várrejuvvo 435 000 kruvnnu ovdaprošektii mii galgá ovdánahttit eanet ealáhusgárdimiid sámi guovlluide. Ovdaprošeakta galgá čilget modealla, ásahanproseassa ja mo čatnat báikkálaš ealáhuseallima ja sámi kulturáddejumi ásaheapmái Prošeakta galgá maid čilget čanastumi dálá ealáhusgárdimiid prográmmaide

Juksanmearri: ovdánahttit eanet ealáhusgárdimat sámi guovlluin

*Lasáhus:***Nuppástuhttin ja ovddideapmi Korona oktavuođas**

Preassadieđáhusastis dieđihii ráđđehus 2021 ođđajagimánu 29. beaivvi ahte juolluda 4.0 miljon sámediggái ođđa ekonomalaš doaimmaide mat gusket ealáhuseallimii.

Korona pandemiija lea jo sakka čuohcan maiddái sámi servodahkii, sámi kultuvrii ja sámi ealáhuseallimii. Ođđasiin njukčamánu 3. beaivvi muitaledje ahte varas rapporttas, maid Telemarksforskning lea almmuhan, boahtá ovdán ahte sámi ealáhusat leat eanemusat gillán korona pandemiija geažil, ja earenoamážit Finnmárkku mátkefitnodagaide lea dát čuohcan. Sámi guovlluide lea garraseabbo čuohcan go muđui eará guovlluide Norggas. Earet eará muitaluvvo raporttas ahte fitnodagat fertejit vuovdit fitnodaga doaibmareaidduid hehttet fitnodaga reastaluvvamis.

Korona pandemiija lea dán jagi gitta dálá rádjái čuohcan midjiide Dát lea dagahan dakkár dili ahte sámediggi lea sáhttán sihke politihkalaš ja hálddahuslaš dási mátkebušeahta čuohppat.

Sámediggi lea jo sakka seasttán Sámedikki dievasčoahkkima, sámediggeráđđi, fágalávdegottiid ja hálddahusa mátke- ja čoahkkingoluid. Lassi doarjja nuppástuhttit ja ovdánahttit ealáhuseallima korona geažil, livččii leamaš vuogas vuohki Telemarksforskninga rapportta čuovvolit.

Dása várrejuvvo 1.000.000 ru lassin, juohkelágán ealáhusat bosttii.

Juksanmearri: Smávva fitnodagat Sámedikki geográfalaš ealáhusáŋgiruššan guovlluin ja sámi ealáhusat olggobealde

Vuoruheamit:

* Bajásdoallat mátkeealáhusrusttegiid ja viesuid
* Háhkat ođđa distribušuvdna- ja márkankanálaid
* Fitnodagaid gealboovddideapmi
* Reaidadoarjja daidda geaidda gahččet olggobeallái stáhtalaš ortnega

*Rievdadit*

**Kapihttal 10 Dearvvašvuohta ja sosiála**

*Lasáhus:*

**Sámi resursa- ja máhttoguovddáš veahkaválddi birra sámi servodagas - ovdaprošeakta**

Várrejuvvo 500 000 kruvnnu ovdaprošektii mii galgá Sámi resursa- ja máhttoguovddáš veahkaválddi birra sámi servodagas - ovdaprošektii.

Ovdaprošeakta galgá čilget modealla, mo máhtu sámi dilis galgá gaskkustit ja sajáiduhttit almmolaš orgánain ja čilget ekonomalaš ja sosiála nanaguoddevašvuođa

Barggaheaddji: Sámediggi

Barggu doaimmaha: Árran i oktan Jasska-prošeavttain ja Hábmira suohkan.

|  |  |  |
| --- | --- | --- |
| **Rievdaduvvon bušeahtta– rievdaduvvon logut** |  |  |
| *Poasta* | *Teaksta*  | *Submi* | *Submi* |
| 4.4.1  | Earenoamáš rekrutterendoaimmat julevsámi prošektiiMátta- ja julevsámegiella ii dárbbaš hálddahuslaš čuovvuleami, dat dárbbašit konkrehta doaimmaid.  | -1 800 000 |   |
| 14.2.  | Sámediggeráđđi geahpeduvvon mátke- ja čoahkkingolut | -485 000 |  |
| 14.2.  | Sámedikki dievasčoahkkima geahpeduvvon mátke- ja čoahkkingolut | -1 000 000 |   |
| 15 | Hálddahuslaš dási geahpeduvvon mátke- ja čoahkkingolut | -3 500 000 |   |
| Ođđa poasta 8.1.1  | Váibmogiella Julevsámi profiilaskuvla hohppos heahteveahkki |   | 1.000.000 |
| Ođđa poasta 8.1.1  | VáibmogiellaJohtti máttasámi giella- ja kultur teama- ovdaprošeakta |   | 1.000.000 |
| Ođđa poasta 8.1.1  | VáibmogiellaSámi sosiála ealáhushutkan sámegillii - ohcanvuđot ortnet |   | 1.000.000 |
| Ođđa poasta 8.1.1  | EaláhusSáivaguollebivdu ealáhussan- ovdaprošeakta |   | 350 000 |
| Ođđa poasta 8.1.1 | EaláhusSámi innovašuvdna- ja ealáhusdoaibma- ođđa nannensuorgi |   | 1.000.000 |
| Ođđa poasta 8.1.1 | EaláhusEanet ealáhusgárdimat sámi guovlluin - ovdaprošeakta - ohcanvuđot |   | 435.000 |
| Post 7.3.2.  | EaláhusNuppástuhttin ja ovddideapmi Korona oktavuođas |   | 1 500 000 |
| Ođđa poasta 8.1.1  | Dearvvašvuohta ja sosiálaSámi resursa- ja máhttoguovddáš viehkaválddi birra sámi servodagas - ovdaprošeakta  |   | 500.000 |
|  | **Oktiibuot**  | **-6 785 000** | **6 785 000** |